《春分偶饮成醉兀兀坐睡觉而残月在窗矣》
宋代·舒岳祥

酒熟还成饮，花香忽过墙。
近灯人影大，斜月树身长。
阴洞龙藏雨，春苗麝养香。
閒吟谁与语，醉倚一胡床。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。